


 Z A P I S N I K
40. sjednice Vijeća Mjesnog odbora „Ivan Mažuranić“
održane 29. srpnja 2024.
u sjedištu Mjesnog odbora „Ivan Mažuranić“, Vrpoljska 10
s početkom u 18,00 sati


NAZOČNI ČLANOVI VIJEĆA: Davorin Bogović, Kristijan Bolarić, Marko Stipić, Dolores Jandrić,  Zrinka Penava i Maja Oreški Pavliš 

NENAZOČNI ČLANOVI VIJEĆA: -

Predsjedava Marko Stipić, predsjednik Vijeća.

Zapisnik vodi Marko Stipić, predsjednik Vijeća

	Predsjednik konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 40. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 39. sjednice Vijeća, održane 19. lipnja 2024. 

Na prijedlog predsjednika , Vijeće jednoglasno prihvaća dopunsku točku dnevnog reda: 
   -   Zahtjev za dostavom podataka o broju izdanih prekršajnih naloga za nepropisno zaustavljanje i parkiranje u Fočanskoj ulici.

Na prijedlog predsjednika Vijeće jednoglasno utvrđuje

D N E V N I   R E D

1. Zahtjev za analizu zdravstvenog stanja stabala u Perivoju Ivane Brlić Mažuranić – donošenje zaključka
2. Zahtjev za dostavom podataka o broju izdanih prekršajnih naloga za nepropisno zaustavljanje i parkiranje u Fočanskoj ulici – donošenje zaključka
3. Pitanja, prijedlozi i obavijesti.


Ad 1. Zahtjev za uklanjanje drveta u Perivoju Ivane Brlić Mažuranić 
· donošenje zaključka

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

U raspravi sudjeluju: Marko Stipić, Davorin Bogović, Kristijan Bolarić, Zrinka Penava, 
Dolores Jandrić i Maja Oreški Pavliš.

Vijeće jednoglasno donosi



Z A K LJ U Č A K
o zahtjevu za  analizu zdravstvenog stanja stabala u  Perivoju Ivane Brlić Mažuranić

1. Uvidom na terenu Vijeće je  utvrdilo  da je jedno od velikih stabala u  Perivoju Ivane Brlić Mažuranić u dosta lošem zdravstvenom stanju; ima suhih grana, vidljiva su oštećenja kore i unutrašnjosti. Radi se o starom i vrlo velikom stablu koje se nalazi odmah pored prometnice, a koje nadvisuje električne vodove i susjedne obiteljske kuće uz Saborsku ulicu. Važno je napomenuti da se ispod stabla nalazi dječje igralište pa je isto potrebno ukloniti što žurnije ako se utvrdi opravdanost zahtjeva.
Lokacija stabla je uz zapadni rub perivoja Ivane Brlić Mažuranić, najjužnije od tri velika stabla odmah uz Saborsku ulicu, u katastru zelenila stablo se vodi kao CELTIS OCCIDANTALIS/američki koprivić, šifra stabla 136914.00000000. 
U prilogu ovog zaključka dostavljamo isječak s katastra zelenila i fotografije stanja stabla.

1. Vijeće predlaže da stručne osobe terenskim obilaskom izvrše procjenu zdravstvenog stanja i rizika stabala te obavijesti Vijeće o učinjenom.

1. Ovaj Zaključak dostavlja se Vijeću Gradske četvrti na daljnje postupanje.


Ad 2.  Zahtjev za dostavom podataka o broju naplate kazni komunalnog redarstva za nepropisno zaustavljanje i parkiranje u Fočanskoj ulici – donošenje zaključka

Predsjednik usmeno obavještava nazočne o predmetu rasprave i odlučivanja. 

U raspravi sudjeluju: Marko Stipić, Davorin Bogović, Kristijan Bolarić, Zrinka Penava, Dolores Jandrić  i Maja Oreški Pavliš.

Vijeće jednoglasno donosi


Z A K LJ U Č A K
o zahtjevu za dostavom podataka o broju izdanih prekršajnih naloga za nepropisno 
zaustavljanje i parkiranje u Fočanskoj ulici 

1. Obilaskom terena kao i učestalim dojavama građana utvrđuje se sve veći  problema nepropisnog parkiranja i zaustavljanja u Fočanskoj ulici (od Kapucinske do Legradske ulice), te Vijeće Mjesnog Odbora „Ivan Mažuranić“ od Prometnog redarstva traži  sljedeće:

1. podatke o broju izdanih prekršajnih naloga za nepropisno parkiranje i zaustavljanje u Fočanskoj ulici (od Kapucinske do Legradske ulice), po mjesecima, od siječnja do kolovoza 2024. godine  

1. [bookmark: _GoBack]podatke o broju postupanja redovite ophodnje te broju izlazaka na teren po pozivima građana zbog nepropisnog parkiranja i zaustavljanja u Fočanskoj ulici (od Kapucinske do Legradske ulice), po mjesecima od siječnja do kolovoza 2024. godine  

2. Ovaj zaključak dostavlja se Prometnom redarstvu na daljnje postupanje

Ad 3.  Pitanja, prijedlozi i obavijesti
Budući da nije bilo pitanja i prijedloga predsjednik  zatvara točku dnevnog reda i zaključuje sjednicu.
Dovršeno u 18,30 sati.

KLASA:   024-08/24-03/1493
URBROJ: 251-13-11-4/003-24-2
Zagreb, 29. srpnja 2024.

Zapisnik sastavio:
Marko Stipić


Predsjednik
Vijeća Mjesnog odbora 
„Ivan Mažuranić“

Marko Stipić






	Izvješće o glasanju na 40. sjednici VMO "Ivan Mažuranić" dana 29. srpnja 2024.

